
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono SAVIVALDYBĖS TARYBOS 2009 M. rugsėjo 24 D. SPRENDIMO NR. T-302 IR  rajono SAVIVALDYBĖS TARYBOS 2013 M. spalio 31 D. SPRENDIMO NR. T-359 paKEITIMO 
2014 m. lapkričio 27 d. Nr. T- 

Šakiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Lietuvos Respublikos Vyriausybės 2013 m. birželio 26 d. nutarimu Nr. 604 patvirtintu Nacionaliniu euro įvedimo planu ir atsižvelgiant į uždarosios akcinės bendrovės ,,Šakių vandenys“ direktoriaus 2014 m. rugpjūčio 18 d. raštą Nr. S-309, rajono savivaldybės taryba n u s p r e n d ž i a:

1. Pakeisti rajono savivaldybės tarybos 2009 m. rugsėjo 24 d. sprendimo Nr. T-302 „Dėl uždarosios akcinės bendrovės ,,Šakių vandenys“ teikiamų daugiabučių namų patalpų savininkų bendrosios nuosavybės administravimo ir bendrojo naudojimo objektų priežiūros paslaugų tarifų nustatymo“ 1.3. papunktį ir jį išdėstyti taip: 
„1.3. daugiabučių namų patalpų savininkų bendrosios nuosavybės (bendrojo naudojimo patalpų) maksimalų kaupiamąjį mokestį (jeigu jis nėra nustatytas bendrojo naudojimo objektų valdytojo vadovaujantis teisės aktų nustatyta tvarka) – 0,0415 Eur per mėnesį už 1 kv.m patalpų naudingojo ploto.“

2. Pakeisti rajono savivaldybės tarybos 2013 m. spalio 31 d. sprendimo Nr. T-359 „Dėl daugiabučių gyvenamųjų namų patalpų savininkų bendrosios nuosavybės administravimo mokesčio ir techninės priežiūros mokesčio tarifų tvirtinimo“ 1.1. ir 1.2. papunkčius ir juos išdėstyti taip: 
,,1.1. daugiabučių gyvenamųjų namų bendrosios nuosavybės administravimo mokesčio tarifą – 0,0623 Eur (be PVM) už bendrojo naudingo ploto kvadratinį metrą per mėnesį“;

,,1.2. daugiabučių gyvenamųjų namų bendrosios nuosavybės techninės priežiūros mokesčio tarifą – 0,0941 Eur (be PVM) už bendrojo naudingo ploto kvadratinį metrą per mėnesį“.

3. Nustatyti, kad sprendimas įsigalioja euro įvedimo Lietuvos Respublikoje dieną.

PRIE RAJONO SAVIVALDYBĖS TARYBOS SPRENDIMO

„DĖL rajono SAVIVALDYBĖS TARYBOS 2009 M. rugsėjo 24 D. SPRENDIMO NR. T-302 IR  rajono SAVIVALDYBĖS TARYBOS 2013 M. spalio 31 D. SPRENDIMO NR. T-359 paKEITIMO“ PROJEKTO

2014 m. lapkričio 19 d. Nr. VL-1593
Šakiai


1. Parengto projekto tikslai ir laukiami rezultatai: įgyvendinti Lietuvos Respublikos euro įvedimo Lietuvos Respublikoje įstatymo reikalavimus ir Nacionalinio euro įvedimo plano nuostatas. Priėmus sprendimą teisės aktas atitiks nustatytą teisinį reguliavimą. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projektų rengėjų nuomone, reikalingi paaiškinimai: pagal Lietuvos Respublikos euro įvedimo Lietuvos Respublikoje įstatymą (7 straipsnio 1,2 ir 5 punktai) ir Nacionalinio euro įvedimo planą (25 punktas) numatyta, kad   perskaičiuojant litus į eurus ir eurus į litus, taikomos Reglamento (1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu (OL 2004 m. specialusis leidimas, 10 skyrius, 1 tomas, p. 81), su paskutiniais pakeitimais, padarytais 2000 m. lapkričio 27 d. Tarybos reglamentu (EB) Nr. 2595/2000 (OL 2004 m. specialusis leidimas, 10 skyrius, 1 tomas, p. 261) ) 4 ir 5 straipsniuose nustatytos perskaičiavimo ir apvalinimo taisyklės. Kai pinigų sumos litais perskaičiuojamos į eurus ar pinigų sumos eurais perskaičiuojamos į litus, išskyrus šiame straipsnyje numatytas išimtis, taikomas perskaičiavimo kursas ir apvalinimas atliekamas pagal matematines skaičių apvalinimo taisykles: jeigu po paskutinio skaitmens, iki kurio apvalinama, skaitmuo yra 5 arba didesnis negu 5, prie paskutinio skaitmens yra pridedamas 1, jeigu skaitmuo po paskutinio skaitmens, iki kurio apvalinama, yra mažesnis negu 5, paskutinis skaitmuo lieka nepakitęs. Tarifai, įkainiai, komisiniai užmokesčiai ir kiti panašūs litais (eurais) išreikšti dydžiai, kuriuos reikia perskaičiuoti į eurus (litus), perskaičiuojami ir išreiškiami eurais (litais) tiek pat skaitmenų po kablelio tikslumu, kaip jie buvo išreikšti litais (eurais). Valstybės ir savivaldybių institucijos teisės aktų nustatyta tvarka ar šalys – tarpusavio susitarimu gali taikyti tikslesnius išraiškos būdus. Apvalinama iki 2 skaitmenų po kablelio tik apskaičiavus galutinę pinigų sumą. Pagal Lietuvos Respublikos Vyriausybės 2014 m. liepos 22 d. nutarimo Nr. 719 15 straipsnį numatyta, kad eurais mokėtinos sumos už prekes ar paslaugas labiau priartėtų prie sumų, mokėtų iki kainų perskaičiavimo į eurus, ir nebūtų pažeistas sutarčių ir finansinių priemonių tęstinumas, pardavėjai ir paslaugų teikėjai gali taikyti ir tikslesnius prekių ir paslaugų kainų eurais išraiškos būdus (jas perskaičiuoti ir apvalinti iki trijų ar keturių skaitmenų po kablelio, o iki dviejų skaitmenų po kablelio apvalinti tik apskaičiavę galutinę mokėtiną arba apskaitinę pinigų sumą).

Sprendimo projekto 1 punkte tikslinamas rajono savivaldybės tarybos 2009 m. rugsėjo 24 d. sprendimo Nr. T-302 1.3. papunktis papildomas žodžiais ,,jeigu jis nėra nustatytas bendrojo naudojimo objektų valdytojo vadovaujantis teisės aktų nustatyta tvarka“ atsižvelgiant į Lietuvos Respublikos civilinio kodekso 4.85 straipsnio nuostatas dėl namo bendrojo naudojimo objektų valdytojo (butų ir kitų patalpų savininkų bendrija, jungtinės veiklos sutartimi įgaliotas asmuo arba bendrojo naudojimo objektų administratorius) įgyvendinamų su bendrąja nuosavybe susijusių butų ir kitų patalpų savininkų sprendimų, t.y. kaupiamųjų lėšų įnašo dydžio.

Administracijos direktorius


Juozas Puodžiukaitis
Projekto rengėjas




Struktūrinio padalinio vadovas

Pareigos: Ūkio skyriaus vyresnioji specialistė
Pareigos: Ūkio skyriaus vedėjas

Parašas ...............................................


Parašas .....................................

Vardas, pavardė: Aušra Slidziauskienė

Vardas, pavardė: Kęstutis Kuncaitis

Data: 2014-11-12




Data: 2014-11-12







Projektas








D:\dokumentai\2014\Sprendimai\Darbui\11sp16.doc

